Oficiālais Vēstnesis L 214 , 26/08/2003 Lpp. 0003 - 0005



Komisijas Regula (EK) NR. 1490/2003 (2003. gada 25. augusts), ar ko groza I pielikumu Padomes Regulai (EEK) Nr. 2377/90, kura paredz Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko paredz Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos [1], kurā jaunākie grozījumi izdarīti ar Komisijas Regulu (EK) Nr. 1029/2003 [2], un jo īpaši tās 6., 7. un 8. pantu, tā kā: (1) Saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu maksimāli pieļaujamie atlieku daudzumi, ko Kopienā izmanto veterinārajās zālēs, kuras paredzētas ievadīt produktīvajiem dzīvniekiem. (2) Maksimāli pieļaujamie atlieku daudzumi jānosaka tikai pēc tam, kad Veterināro zāļu komiteja pārbaudījusi visu atbilstošo informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes produktus, un atlieku ietekmi uz pārtikas produktu rūpniecisko pārstrādi. (3) Paredzot veterināro zāļu maksimāli pieļaujamos atlieku daudzumus dzīvnieku izcelsmes produktos, jānosaka dzīvnieku sugas, no kurām to produktos var būt atliekas, atlieku līmenis, kas var būt katrā no attiecīgajiem gaļas audiem, kuri iegūti no apstrādātā dzīvnieka (izmeklējamie audi), un atlieku veida, kuras ir būtiskas atlieku uzraudzībai (marķieratliekas). (4) Ņemot vērā veterināro zāļu samazināto pieejamību attiecībā uz dažām produktīvajām sugām [3], maksimāli pieļaujamos atlieku daudzumus var noteikt ar ekstrapolācijas metodēm no maksimāli pieļaujamajiem atlieku daudzumiem, kas noteikti citām sugām, pamatojoties uz stingri zinātniskiem apsvērumiem. (5) Lai kontrolētu atliekas, kā paredzēts attiecīgajos Kopienas tiesību aktos, maksimāli pieļaujamie atlieku daudzumi parasti jānosaka izmeklējamiem aknu vai nieru audiem. Tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc maksimāli pieļaujamie atlieku daudzumi vienmēr jānosaka arī muskuļaudiem vai taukaudiem. (6) Ja veterinārās zāles paredzēts lietot dējējputniem, dzīvniekiem laktācijas periodā vai medus bitēm, maksimāli pieļaujamie atlieku daudzumi jānosaka arī olām, pienam vai medum. (7) Cipermetrīns un emamektīns jāiekļauj Regulas (EEK) Nr. 2377/90 I pielikumā. (8) Pirms šīs regulas stāšanās spēkā jāparedz pietiekams laika posms, lai dalībvalstis, ņemot vērā šīs regulas noteikumus, varētu izdarīt visus pielāgojumus, kas vajadzīgi saistībā ar tādām atļaujām attiecībā uz atbilstošo veterināro zāļu laišanu tirgū, kuras piešķirtas saskaņā ar Eiropas Parlamenta un Padomes Direktīvu 2001/82/EK [4]. (9) Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 2377/90 I pielikumu groza, kā noteikts šīs regulas pielikumā. 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. To piemēro no sešdesmitās dienas pēc tās publicēšanas. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 25. augustā Komisijas vārdā — Komisijas loceklis Erkki Liikanen [1] OV L 224, 18.8.1990., 1. lpp. [2] OV L 149, 17.6.2003., 15. lpp. [3] “Veterināro medikamentu pieejamība”, Komisijas paziņojums Padomei un Eiropas Parlamentam, KTO (2000) 806 galīgais variants. [4] OV L 311, 28.11.2001., 1. lpp. -------------------------------------------------- PIELIKUMS Šādi groza Regulas (EEK) Nr. 2377/90 I pielikumu: 2. Pretparazītu līdzekļi 2.2. Līdzekļi pret ektoparazītiem 2.2.3. Piretroīdi "Farmakoloģiski aktīvā(-ās) viela(-as) | Marķieratliekas | Dzīvnieku suga | Maksimāli pieļaujamie atlieku daudzumi | Izmeklējamie audi | Cipermetrīns | Cipermetrīns (izomēru summa) | Liellopi | 20μg/kg | Muskuļi | 200 μg/kg | Tauki | 20 μg/kg | Aknas | 20 μg/kg | Nieres | 20 μg/kg | Piens | Aitas | 20 μg/kg | Muskuļi | 200 μg/kg | Tauki | 20 μg/kg | Aknas | 20 μg/kg | Nieres | 2.3. Līdzekļi pret endoparazītiem un ektoparazītiem 2.3.1. Avermektīni "Farmakoloģiski aktīvā(-ās) viela(-as) | Marķieratliekas | Dzīvnieku suga | Maksimāli pieļaujamie atlieku daudzumi | Izmeklējamie audi | Emamektīns | Emamektīns B la | Zivis | 100 μg/kg | Muskuļi un āda dabīgās proporcijās" | --------------------------------------------------